ई छथि रंगमंचक, मैथिली फ़िल्म आ सीरियलक प्रसिद्ध अभिनेता शुभ नारायण झा । शुभ नारायण जी कयकटा मैथिली फ़िल्म आ सीरियल में बड्ड नीक अभिनय केने छथि। हुनकर आब बला मैथिली फ़िल्म "खुरलुच्ची" जल्दिये रीलिज होमय बला अहि।
 जखन शुभ नारायन जी 13 साल के रहैथ, 1975 में द टेल ऑफ़ एंटोनियो नाटक में शायलॉक के चरित्र सं स्कूल में रंगमंच सं जूड़ि गेलाह । तकरा बाद गमैया नाटक आ स्कूल कॉलेज करैत 1986 तक सैकड़ो नाटक केलैथि। मुदा पटना यूनिवर्सिटी सं पीजी केलाके बाद 1988 तक दिल्ली के थियेटर भावना कला मंदिर सं काज करैत रहलाह आ तकरा बाद 18 साल धरि किछु महत्वपूर्ण काज नहीं कएलथि। मुदा 2004 में एकटा मित्र के सहयोग दए एक घंटाक एकटा साधारण मैथिली सीसी फ़िल्म " हम नहिं जायब पिया के गाम"क निर्माण केलाह। मित्रक, विशेषकर डॉ सुरेन्द्र झा आर अपन पत्नीक प्रोत्साहन सं शुभ नारायण जी एकटा नांगर ब्रजबंशी कक्काक चरित्र निभौला। हुनअकर अभिनय सं प्रभावित भए निर्देशक अनूप जी अपन मैथिली फ़िल्म " सिन्दुरदान" में शुभ जी के बुद्धु बाबूक भूमिका देलनि। मुदा दुर्भाग्यवश निर्माता आर निर्देशकक बीच किछु मतभेदक कारण "सिन्दुरदान" नहिं चलल। अनूप जी अपन साक्षात्कार में एकमात्र शुभ नारायण जी द्वारा निभावल गेल भूमिका के बड्ड प्रशंसा केने छलाह।
 अपन घनिष्टतम मित्र के आग्रह पर शुभ जी प्रसिद्ध गायक मनोज तिवारी के गीतक एकटा एलबम "अलबेला दूल्हा" केलनि मुदा तकरा बाद अलबम करए सं मुं मोड़ि लेलाह। शुभ जी डीडी 1 पर टेलिफ़िल्म प्रायः करैत रहैत छथि। शुभ नारायणक पसंदीदा काज में टेलिफ़िल्म "उत्थान" अहि जे पंचायती राज्य मंत्रालय/विभाग के छलैक ।
 कुमार शैलेन्द्र द्वारा निर्देशित मैथिली सीरियल "दीयर भाउज" में जे एखनो सौभाग्य मिथिला टीवी पर प्रसारित भए रहल अछि, शुभ नारायण जीक समदि कक्का के चरित्र एखनो लोक के बेसी पसंद आबि रहल छैन्ह । ' चल रे बटॊहिया" में शुभ जी बटॊहिया के चरित्र आ बेश भूषा में गामे गाम घूमि कए सकारात्मक दर्शन करा रहल छथि। मैथिलीक प्रसिद्ध गायक हरिनाथ जीक एकटा भोजपुरी फ़िल्म बनौने छलाह जाहि में शुभ जी फ़िल्मक खलनायक के भूमिका केने छलैथि मुदा वो फ़िल्म एखनो धरि डब्बा में बंद अहि। मैथिलीक एकटा आगामी फ़िल्म " खुरलुच्ची", जकर निर्देशन मनोज कुमार झा केने छथि , में शुभ जी फ़ेरो खलनायक भूमिका में छथि।
 मैथिली के अतिरिक्त, शुभ जी हिन्दी नाटक सेहो केने छथि । हुनकर प्रिय हिन्दी नाटक " माटी कहे कुम्हार से" जाहि मे शुभ जी चारिटा चरित्र निभाबैत 15 शो कए चुकल छथि।
 मैथिली में शुभ नारायन जी द्वारा केल गेल नाटक में रोहिणि रमन जीक "टुस्सा आ बांझिल" जाहि में खलनायकक भूमिका केने छथि, महेन्द्र मलंगियाक "छुतहा घैल" (भगतक भूमिका),आ अविनाश मिश्राक "मुक्ति पर्व" (महादेवक भूमिका) उल्लेखनीय नाम अछि।
 नियमित रुप सं जरुरत मंद के आर्थिक सहयोग प्रदान कए समाज सेवा केनिहार शुभ जी नटराज, मिथिलांगन आ मैलोरंग नाट्य ग्रुप सं जुड़ल छैथ। अखिल भारतीय मिथिला संघक जिम्मेवारी कोनो ने कोनो रुप में लए मिथिलाक प्रगति हेतु यथाशक्ति योगदान देबक प्रयास करैत रहैत छथि।
 Tags - maithili, mithila, maithili movie, maithili film, maithili movies, maithili films, maithili cinema, maithili wallpaper, maithili movie news, maithili news, shubh narayan jha,
Tags - maithili, mithila, maithili movie, maithili film, maithili movies, maithili films, maithili cinema, maithili wallpaper, maithili movie news, maithili news, shubh narayan jha,
खलनायक- भवनाथ झा , विजय मिश्रा, शुभनारायण झा, दिनेश मिश्रा, रोशन मंडल, भारत भूषण (उप समाहर्ता) ।
 राजनगर में लाल किला के खंडहर में एकटा आयटम गीतक सूटिंग (नेहा शर्मा आ भवनाथ झा,शुभ नारायण झा, दिनेश मिश्रा,विजय मिश्रा आदि समस्त खलनायक पर फ़िल्मांकन)
अपहरणक दृश्य सिजौल ग्राम के पास फ़िल्मायल गेल ।
 Tags - maithili, mithila, maithili movie, maithili film, maithili movies, maithili films, maithili cinema, maithili wallpaper, maithili movie news, maithili news,maithili film khurluchi, maithili movie khurluchchi, manoj jha films, maithili upcoming movie, maithili movie of 2012,
मूलतः सुपौल जिलाक कौशलीपट्टी, गंभरिया निवासी रामबहादुर रेणु आराम्भाही काल सँ रंगमंच पर सक्रिय रहलाह । बी. एन. मंडल विश्वविद्यालय, मधेपुरा सँ ड्रामाटिक्स में एमए केलाक बाद राष्ट्रीय नाट्य विद्यालय (NSD), नई दिल्ली सँ अभिनयक प्रशिक्षण ल' एखन मुंबई मे रहैत छथि आ हिन्दी, भोजपुरी फिल्मक अभिनेता रूप मे सक्रीय छथि । रंगमंच आ नाटक एखनो हुनक शोणित मे बसई छनि ।
 मैथिलीभाषी रेणु जी थियेटरक प्रसिद्ध शख्सियत नसिरुद्दीन शाह, डी. आर. अंकुर, जॉन रशल ब्राउन (इंगलैंड), राम गोपाल बजाज,अनुराधा कपूर, बंशी कौल,रीता कोठारी,रॉबीन दास,रॉयस्टन एबेल,त्रिपुरारी शर्मा,लाल बहादुर यादव,कुणाल,अशोक बंठिया आदि के संग थियेटर केने छथि। रंगमंचीय अभिनय के अतिरिक्त, रेणु जी "पंच परिधि", "दीना भद्री", "जन्म्सॆ पहले", "ज्योतिष का चमत्कार" आदि किछु फ़ुल लेंग्थ नाटकक सफ़ल निर्देशन सेहो केने छथि।
 रेणु जीक हिन्दी फ़िल्म में श्याम बेनेगल द्वारा निर्देशित आ प्रशंसित हिन्दी फ़िल्म " नेताजी सुभाष चन्द्र बोस", तिगमांग्सु धुलियाक फ़िल्म " हासिल",आ "चरस",हनी ईरानीक "अरमान", सुधिर मिश्राक " हजारों ख्वाहिशें एसी", दिलीप शुक्लाक "हेलो, हम लल्लन बोल रहे हैं", बाल कृष्णक " पिया तोसे नैना लागे ", रवि जैन द्वारा निर्देशित अंग्रेजी फ़िल्म " फ़्रॉम सम व्हेयर टु नो व्हेयर " आदि किछु लोकप्रिय नाम अछि जाहिमें हुनकर नीक अभिनय देखल जा सकैत अछि ।
 रेणुजीक सीरियल में "सीआईडी" (सोनी टीवी),"कृष्ण अर्जुन" (स्टर प्लस), "अग्निचक्र" (जीटीवी), "कहता है दिल" (स्टार प्लस),"कभी बीवी कभी जासूस" (स्टार प्लस),"कदम्ब" (सहारा टीवी), "सोन-परी" (स्टार प्लस), "सीआईडी स्पेशल ब्यूरो" (सोनी), "रात होने को है"(सहारा), "साईं बाबा" (स्टार प्लस), "हम" (डीडी), "राजकुमार आर्यन"आ "मुम्बई लॉईयर" (एनडी टीवी), "स्वामीनारायण" (इमेजिन टीवी), "महावीर हनुमान" (कलर्स) आ "द्वारिकाधीश भगवान श्रीकृष्ण" (इमेजिन टीवी) आदि सफ़ल नाम अछि। इमेजिन टीवी पर सफ़लतापूर्वक प्रसारित भेल धार्मिक सीरियल "द्वारिकाधीश श्रीकृष्णा' में रेणुजी द्वारा अभिनित सुदामाक भूमिका के बड्ड प्रशंसा भेटल।
 रेणु जी ड्यूरो-बोर्ड प्लाई, द टाइम्स ऑफ़ इंडिया, लक्ष्मी सीमेंट, थम्स-अप,सॉलिड क्लाइमेक्स-वीटीवी प्रोमो, स्वाभिमान (बैंकक विज्ञापन) आदि किछु विद्यापन सेहो केने छथि।
 हम सभ आस करैत छी जे जल्दिये ई मैथिलीपुत्र कोनो मैथिली सिनेमा मे देखल जेताह ।
 आर मैथिलि साहित्य में अनवरत रूपेण हम अपन योगदान दैत रही इ हमर संकल्प अछि,जय मिथिला जय मैथिलि ! ! !
 Tags - mithila, maithili, maithili kavi, mithila kavi, maithili kavi prabhat ray bhatt, mithila kavi prabhat ray bhatt,
मैथिली भाषाक चर्चित गायक हेमकान्त जीक जन्म दर्भंगा जिला अन्तर्गत शुभंकरपुर ग्राम में 1949 भेल छल। हिनकर पिताक नाम स्व. सूर्यकान्त झा आर मायक नाम पूनम देवी छलनि। हिनकर बाबूजी अपना समयक नामी अधिवक्ता छलाह । हेमकान्त जी लगभग 6000 सं ज्यादा गीत गेने छथि। हिनकर पहिल कसैट एस एम सीरिज सं निकलल छल जे बाद में नीलम कसैटक नाम सं प्रसिद्ध भेल। कालान्तर में हेमकान्त जी अनेको कम्पनीक लेल गीत गेलनि जेना टी सीरिज, टीप्स,एचएमवी, नीलम। हिनकर पहिल "सनेस" छल। सनेश क्यासेट बजारमे एलाकबाद मैथिली संगीतक दुनियामे तहलका मचौने छल । दुर्भाग्यवश, हेमकान्त झाकें दरभंगामे निधन भय गेल । हुनका ब्रेनहेम्ब्रेज भेल छल ।
 ५० वर्षीय गायक हेमकान्त मैथिली संगीत क्षेत्रक चर्चित नाम रहथि । मामा यौ कनि खैनी दिय सन चर्चित गीतक ओ गायक रहथि । हुनक सनेश , हिमरेखा, भौजी, चल मिथिलामे चल, सौगात, कखन हरब दुखमोर, ममता, सन दर्जन सँ बेसी एलबम निकलल अछि ।
 मिथिलाञ्चलक कोनो एहन मञ्च नहि छल जाहिमे ओ आमन्त्रित नहि होइत छलाह । हुनक निधनकँे बाद सम्पूर्ण मिथिलाञ्चलमे शोक व्यक्त कएल जा रहल अछि । हेमकाण्त झाकेँ निधनसँ मैथिली आन्दोलनकेँ बडका क्षति भअ गेल। हेमकान्तकेँ आधुनिक मैथिली गीतकेँ जनजनमे पहुँचाबयबला व्यक्तिकँे रुपमे जानल जाइत अछि। हेमकान्तक निधन सँ गीत संगीत क्षेत्रके बडका धक्का लागल ।
 'एतेक बडका स्टार भेलाक बादो हुनकामे कनिको अहम नहि छल'। 